钦定古今图书集成/明伦汇编/宫闱典/第039卷 > 徽宗王皇后
## 钦定古今图书集成/明伦汇编/宫闱典/第039卷 > 徽宗王皇后

按《宋史后妃传》：“徽宗显恭王皇后，开封人，德州刺史
藻之女也。元符二年六月，归于端邸，封顺国夫人。徽
宗即位，册为皇后，生钦宗及崇国公主。后性恭俭，郑、
王二妃方亢宠，后待之均平。巨阉妄意迎合，诬以暗
昧。帝命刑部侍郎周鼎即秘狱参验，略无一迹。狱止，
后见帝，未尝一语辄及，帝幡然怜之。大观二年崩，年”
二十五。谥曰“静和”，葬裕陵之次。绍兴中，始祔徽宗庙
室，改上今谥云。